Poslanci

Národnej rady Slovenskej republiky

Jozef Burian

Igor Šulaj

Pavol Paška

Jozef Buček

Edita Angyalová

Bratislava 17. 6. 2004

Vážený pán predseda,

Podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov dovoľujem si Vám za skupinu poslancov Národnej rady Slovenskej republiky predložiť návrh zákona, ktorým sa mení zákon Národnej rady Slovenskej republiky č. 595/2003 Z. z. o dani z príjmov v znení neskorších predpisov.

Poslanecký návrh zákona vo výboroch uvedú navrhovatelia a na schôdzi Národnej rady Slovenskej republiky za skupinu poslancov uvedie Jozef Burian

S pozdravom

**Vážený pán**

**Pavol Hrušovský**

**Predseda Národnej rady**

**Slovenskej republiky**

**Bratislava**

**N Á R O D N Á R A D A  S L O V E N S K E J R E P U B L I K Y**

**III. volebné obdobie**

Na rokovanie Číslo:

Národnej rady

Slovenskej republiky

**N á v r h**

skupiny poslancov Národnej rady Slovenskej republiky

n a  v y d a n i e

zákona, ktorým sa mení zákon č. 595/2003 Z. z. o dani z príjmov

Návrh uznesenia:

Národná rada Slovenskej republiky s c h v a ľ u j e návrh skupiny poslancov Národnej rady Slovenskej republiky na vydanie zákona, ktorým sa mení zákon č. 595/2003 Z. z. o dani z príjmov

Predkladajú:

Jozef Burian

.................................................................... ...........................................................

Igor Šulaj

.................................................................... ...........................................................

Pavol Paška

.................................................................... ...........................................................

Jozef Buček

.................................................................... ...........................................................

Edita Angyalová

.................................................................... ...........................................................

Bratislava jún 2004

**N Á R O D N Á R A D A  S L O V E N S K E J R E P U B L I K Y**

**III. volebné obdobie**

**764**

N á v r h

Z á k o n

z .......................

ktorým sa mení a dopĺňa zákon č. 595/2003 Z. z. o dani z príjmov   
v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon č. 595/2003 Z. z. o dani z príjmov v znení zákona   
č. 43/2004 Z. z. , zákona č. 177/2004 Z. z. a zákona č. 191/2004 Z. z. sa mení a dopĺňa takto:

1. § 21 odsek 3 sa vypúšťa.

2. § 52 sa dopĺňa odsekom 38, ktorý znie: „(38) Vypustenie ustanovenia § 21 odsek 3 tohto zákona sa považuje už za zdaňovacie obdobie roku 2004.“

Čl. II

Tento zákon nadobúda účinnosť dňom vyhlásenia.

**D ô v o d o v á s p r á v a**

**Všeobecná časť**

Tento článok sa javí byť ako nadbytočný vzhľadom na to, že novelou zákona č.595/2003 Z. z. o dani z príjmov v znení neskorších predpisov sa odstránilo ustanovenie o daňovo uznateľných úrokov prevyšujúcich 4-násobok, resp.   
6-násobok vlastného imania (pôvodný zákon č.366/1999 Z. z. o dani z príjmov ). Vzhľadom k tomu, aby uvedený odsek nevyvolával pochybnosti a neistotu, resp. problematický výklad navrhujeme tento odsek vypustiť.

Uvedený návrh zákona nemá dopad na štátny rozpočet.

Navrhovaný zákon nebude zakladať nároky na pracovné sily, organizačné zabezpečenie a nebude mať dopad na životné prostredie.

Návrh zákona nevyvoláva žiadne právne problémy, pokiaľ ide o vzťah k Ústave Slovenskej republiky, k ostatným zákonom, k iným všeobecne záväzným predpisom, ako aj medzinárodným zmluvám, ktorými je Slovenská republika viazaná.

**Osobitná časť**

**K Čl. I**

K bodu 1

Navrhuje sa vypustiť vzhľadom k nadbytočnosti a zároveň dáva presný výklad a nezakladá pochybnosti a neistotu.

K bodu 2

V prechodných ustanoveniach sa navrhuje vypustenie tohto článku už za celé zdaňovacie obdobie roku 2004.

**K Čl. II**

Nadobudnutie účinnosti zákona sa navrhuje dňom vyhlásenia v Zbierke zákonov Slovenskej republiky, aby bol čo najrýchlejšie zabezpečený priaznivý efekt navrhovanej právnej úpravy.

**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona** : skupina poslancov Národnej rady Slovenskej republiky Jozef Burian, Igor Šulaj, Pavol Paška, Jozef Buček, Edita Angyalová

2. **Názov návrhu zákona** : Zákon, ktorým sa mení a dopĺňa zákon   
č. 595/2003 Z. z. o dani z príjmov v znení neskorších predpisov

3. **V práve ES a EÚ problematika návrhu zákona** : nie je upravená

4. **Návrh zákona svojou problematikou** : n e p a t r í medzi priority uvedené

v čl. 70 Európskej dohody o pridružení - priame dane

5. **Charakteristika právnych noriem Európskej únie, ktorými je upravená**

**problematika návrhu zákona** : nie je upravená

6. **Vyjadrenie stupňa kompatibility s právom Európskej únie** : bezpredmetné